ΓΡΑΠΤΗ ΕΡΩΤΗΣΗ E-3443/97 υποβολή: Nel van Dijk (V) προς την Επιτροπή (31 Οκτωβρίου 1997)

Θέμα: Κατάσταση έκτακτου κινδύνου στην οποία βρίσκεται το χάμστερ στις Κάτω Χώρες

1. Γνωρίζει η Επιτροπή ότι στο Λιμβούργο «οι οικότοποι του χάμστερ περιορίζονται όλο και περισσότερο» με αποτέλεσμα να γίνεται λόγος για «κατάσταση έκτακτης ανάγκης» ((Is er nog redding voor de hamster? - Weer een Nederlandse diersoort met mitsterven bedreigd, persbericht van het Instituut voor Bos-en Natuuronderzoek van het Ministerie van Landbouw, Natuurbeheer en Visserij, Σεπτέμβριος 1997 7 ));

2. Γνωρίζει η Επιτροπή ότι διόμισυ χρόνια μετά την εξαγγελία του προγράμματος δράσης για το χάμστερ εκ μέρους του Ολλανδικού Υπουργείου Γεωργίας Προστασίας της Φύσης και Αλιείας, μελετάται ακόμη κατά κύριο λόγο η δυνατότητα διάσωσης του χάμστερ ((Βλέπε υποσημείωση 1 ));

3. Γνωρίζει η Επιτροπή ότι δεν διατίθενται ακόμη χρήματα για εκστρατεία διάσωσης ((Βλέπε υποσημείωση 1 καθώς και Εφημερίδα Algemeen Dagblad της 18ης Σεπτεμβρίου 1997. ));

4. Ποιές πρωτοβουλίες έχει εν τω μεταξύ αναλάβει η Επιτροπή ως συνέχεια των δύο προγενεστέρων ερωτήσεων Ρ-0930/95 ((ΕΕ C 79 της 18.03.1996, σελ. 2 )) Ε-0950/95 ((ΕΕ C 91 της 27.03.1996, σελ. 1 )) και Ε-0667/97 ((ΕΕ C 319, 18.10.1997, 153. )) σχετικά με το χάμστερ στο Λιμβούργο και την τήρηση της οδηγίας περί διατήρησης των φυσικών οικοτόπων ((Οδηγία 92/43/ΕΟΚ του Συμβουλίου της 21ης Μαΐου 1992 περί διατήρησης των φυσικών οικοτόπων και της άγριας χλωρίδας και πανίδας - Επίσημη Εφημερίδα L 206 της 22.07.1992, σελ. 7 7 το χάμστερ αναφέρεται στο Παράρτημα ΙV )) και ποιά ήταν τα αποτελέσματα των πρωτοβουλιών αυτών;

5. Κατά πόσο θα πρέπει να μειωθούν οι οικότοποι του χάμστερ στο Λιμβούργο - σύμφωνα με την πρόσφατη απογραφή απομένουν ακόμη 99 - έως ότου κινήσει η Επιτροπή, διαδικασία προσφυγής κατά των Κάτω Χωρών για παράβαση;

Απάντηση της κας Bjerregaard εξ ονόματος της Επιτροπής (15 Δεκεμβρίου 1997)

Η Επιτροπή συμφωνεί με το Αξιότιμο Μέλος του Κοινοβουλίου ότι η κατάσταση του (κρικετόμυος) κατά τα φαινόμενα είναι σοβαρή και ότι η μειούμενη διανομή του στο Λιμβούργο καθώς και ο ολοένα μικρότερος αριθμός αποικιών του έρχονται σε αντίθεση προς τους στόχους της οδηγίας 92/43/ΕΟΚ της 21ης Μαΐου 1992 σχετικά με τη διατήρηση των φυσικών οικοτόπων της άγριας πανίδας και χλωρίδας (την επιλεγόμενη οδηγία των οικοτόπων), με την οποία επιδιώκεται η επίτευξη ευνοϊκού ισοζυγίου διατήρησης των ειδών στα φυσικά τους ενδιαιτήματα και παρέχεται η δυνατότητα λήψης μέτρων διαχείρισης για τα προστατευόμενα είδη, εφόσον κρίνεται απαραίτητο αυτό για τη διατήρησής τους.

Το άρθρο 12 της οδηγίας προβλέπει ότι κράτη μέλη λαμβάνουν τα απαραίτητα μέτρα προκειμένου να καθιερώσουν σύστημα αυστηρής προστασίας των ζωικών ειδών που αναφέρονται στο παράρτημα V (α) στα φυσικά τους ενδιαιτήματα, απαγορεύοντας οιαδήποτε μορφή εσκεμμένης σύλληψης ή εξόντωσης ελευθέρων στελεχών των εν λόγω ειδών, την εσκεμμένη παρενόχληση των ειδών αυτών και την υποβάθμιση της καταστροφής των τόπων αναπαραγωγής ή ανάπαυσής τους. Ο κρικιτός (Cricetus cricetus) περιλαμβάνεται στο παράρτημα IV.

Σύμφωνα με το άρθρο 12, παράγραφος (4) της οδηγίας, τα κράτη μέλη καλούνται να καθιερώσουν σύστημα παρακολούθησης των συμπτωματικών συλλήψεων ή της συμπτωματικής εξόντωσης των ζωικών ειδών που αναφέρονται στο παράρτημα IV (α) και με γνώμονα τις συγκεντρωθείσες πληροφορίες καλούνται να εκτελέσουν περαιτέρω έρευνες ή να λάβουν τα απαραίτητα μέτρα διατήρησης προκειμένου να εξασφαλίσουν ότι η συμπτωματική σύλληψη και εξόντωση δεν έχουν σοβαρές αρνητικές επιπτώσεις στα συγκεκριμένα είδη.

Η Επιτροπή πληροφορήθηκε από τις Ολλανδικές αρχές ότι τα προγράμματα που αφορούν την προστασία του κρικιτού έχουν ήδη διατυπωθεί και περιέχουν ειδικά μέτρα προστασίας εκτρέποντας παράλληλα τη συνολική θεώρηση των δράσεων που έχουν αναληφθεί ή πρόκειται να αναληφθούν εκ μέρους των αρχών για την προστασία του κρικιτού. Επίσης, η Επιτροπή πληροφορήθηκε από τις Ολλανδικές αρχές ότι προτίθενται να καθιερώσουν περαιτέρω ειδικό πρόγραμμα προστασίας για τον κρικιτό το 1999. Βάσει της ερώτησης του Αξιοτίμου Μέλους η Επιτροπή προτίθεται να ζητήσει περισσότερες πληροφορίες από τις Ολλανδικές αρχές σχετικά με την κατάσταση που επικρατεί σήμερα στο Λιμβούργο εν σχέσει με τον κρικιτό και τα προγραμματισθέντα μέτρα για την αντιμετώπιση της κατάστασης αυτής το συντομότερο δυνατό.

Όσον αφορά τη δράση της Επιτροπής κατόπιν προηγουμένων ερωτήσεων εκ μέρους του Αξιοτίμου Μέλους του Κοινοβουλίου και την κατάληξη της δράσης αυτής, η Επιτροπή είναι σε θέση να πληροφορήσει το Αξιότιμο Μέλος του Κοινοβουλίου ότι έχουν ζητηθεί πληροφορίες από τις ολλανδικές αρχές σχετικά με τα έργα που αφορούν τον κρικιτό και την προστασία του. Από τις πληροφορίες των ολλανδικών αρχών προκύπτει ότι ο κρικιτός ενδέχεται να επηρεάζεται αρνητικά από τα έργα κατασκευής του αυτοκινητοδρόμου Α73 και το έργο «Heerlen-Aken». Όσον αφορά το έργο του αυτοκινητοδρόμου Α73 υπολογίζεται ότι θα απολεσθούν 160 εκτάρια ενδεχομένων οικολογικών ενδιαιτημάτων του κρικιτού τα οποία θα αντισταθμιστούν με χαρακτηρισμό άλλης περιοχής 200 εκταρίων, προκειμένου να διατηρηθούν οι ευνοϊκές συνθήκες διατήρησης του κρικιτού στο φυσικό περιβάλλον. Όσον αφορά το έργο «Heerlen-Aken», έχει προγραμματιστεί λήψη αναλόγων αντισταθμιστικών μέτρων προκειμένου να εξασφαλιστεί η διατήρηση ευνοϊκών συνθηκών για τον κρικιτό στο φυσικό ενδιαίτημα. Όσον αφορά το έργο του αεροδρομίου «Maastricht-Aken» και το έργο «Margaten», πραγματοποιούνται περαιτέρω έρευνες προκειμένου να εκτιμηθούν οι επιπτώσεις των έργων αυτών στον κρικιτό. Θα εξεταστεί το θέμα του κατά πόσον είναι απαραίτητο να ληφθούν αντισταθμιστικά ή εξουδετερωτικά μέτρα για την προστασία του κρικιτού. Όσον αφορά το έργο «Roerdal Mergelland, Centraal plateau», η Επιτροπή πληροφορήθηκε ότι η περιοχή αυτή αποτελεί τμήμα προστατευόμενου φυσικού πάρκου όπου απαγορεύεται ανάληψη οιασδήποτε παρενοχλητικής δραστηριότητας. Στην περιοχή εκτελούνται ειδικά έργα προκειμένου να δοκιμαστούν τα μέτρα διατήρησης του κρικιτού σε ευνοϊκές συνθήκες στο φυσικό του περιβάλλον.

Συμπερασματικά, όσον αφορά τη γενική κατάσταση που επικρατεί στους πληθυσμούς του κρικιτού στο Λιμβούργο, η Επιτροπή θα ζητήσει από τις ολλανδικές αρχές περισσότερες πληροφορίες σχετικά με την κατάσταση που επικρατεί στο είδος αυτό και θα τους υπενθυμίσει τις υποχρεώσεις τους βάσει της οδηγίας για τους οικοτόπους όσον αφορά την προστασία του κρικιτού. Η Επιτροπή θα επιδιώξει να εξασφαλίσει την τήρηση των διατάξεων της οδηγίας για τους οικοτόπους εφόσον από τα αποτελέσματα των ερευνών της προκύψει παράβαση της οδηγίας αυτής. Σε σχέση με τα προαναφερθέντα έργα, η Επιτροπή προτίθεται να παρακολουθήσει εκ του σύνεγγυς τις προόδους που έχουν επιτευχθεί σχετικά με τη λήψη μέτρων προστασίας για τον κρικιτό ώστε να διαπιστώσει κατά πόσον εξασφαλίζεται η τήρηση των απαιτήσεων της οδηγίας.